ΨΗΦΙΣΜΑ ΤΗΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ ΕΚΑΧ σχετικά με τις κοινωνικές πλευρές των πολιτικών ενέργειας και χάλυβα - (Εγκρίθηκε ομόφωνα κατά την 244η σύνοδο της 20ής και 21ης Σεπτεμβρίου 1984)

(84/C 279/03)

Η ΣΥΜΒΟΥΛΕΥΤΙΚΗ ΕΠΙΤΡΟΠΗ,

έχοντας ακούσει την έκθεση της Υποεπιτροπής «Προβλήματα εργασίας» που συνεδρίασε στις 14 Ιουνίου 1984 για να εξετάσει τις κοινωνικές πλευρές των φακέλων που συζητήθηκαν κατά την 242η σύνοδο της 17ης Μαΐου 1984 σχετικά με:

- την ενεργειακή πολιτική της Κοινότητας,

. την πραγματοποίηση των γενικών στόχων για το χάλυβα,

- την προώθηση της κοινοτικής πολιτικής στον τομέα της αναδιάρθρωσης της χαλυβουργίας,

- την εφαρμογή του λώδικα ενισχύσεων,

επαναλαμβάνοντας τις ανησυχίες που έχει εκφράσει σχετικά με:

- τη μείωση των θέσεων εργασίας που προκύπτει από την εφαρμογή των μέτρων αναδιάρθρωσης των βιομηχανιών άνθρακα και χάλυβα,

- τη συνεχή υποβάθμιση των περιφερειακών βιομηχανικών ιστών στις περιοχές όπου οι βιομηχανίες αυτές έχουν συχνά προεξέχουσα θέση,

- τα ανθρώπινα δράματα που προκαλούνται από την ύπαρξη 12 εκατομμυρίων ανέργων στην Κοινότητα,

αναγνωρίζοντας τις προσπάθειες που έχει καταβάλει η Επιτροπή προτείνοντας, ήδη από το 1983, μια σειρά κοινωνικών μέτρων και μέτρων μετατροπής με στόχο τη μείωση των κοινωνικών επιπτώσεων της αναδιάρθρωσης στις χαλυβουργικές περιοχές, και μια αυξημένη κοινωνική ενίσχυση για τον τομέα του άνθρακα,

υπενθυμίζοντας το ψήφισμά της της 18ης Φεβρουαρίου 1983 (1) που εγκρίθηκε ομόφωνα, σχετικά με τις κοινωνικές πλευρές των γενικών στόχων χάλυβα για το 1985,

(1) ΕΕ αριθ. C 72 της 17.3.1983.

1. ζητά από την Επιτροπή να παρέμβει για άλλη μια φορά στο Ευρωπαϊκό Κοινοβούλιο και στο Συμβούλιο προκειμένου να χορηγηθούν ετησίως στρον προϋπολογισμό ΕΚΑΧ για την περίοδο 1984-86 οι αναγκαίοι πόροι που θα επιτρέψουν την επίτευξη του ποσο´πυ που έχει προβλεφθεί και εγκριθεί για το τμήμα αριθ. 2 των κοινωνικών δαπανών στη χαλυβουργία, δηλαδή 300 εκατομμύρια ECU, καθώς και τα συμπληρωματικά 60 εκατομμύρια ECU για το 1985 και 1986 που έχουν ήδη ζητηθεί από την Επιτροπή, επιπλέον των 60 εκατομμυρίων ECU που έχουν διατεθεί για το 1984, ώστε να καταστεί δυνατή η χορήγηση των κοινωνικών ενισχύσεων που προορίζονται για τους εργαζόμενους στην ανθρακοβιομηχανία

2. ζητά την πρόβλεψη συμπληρωματικών μέσων για το Περιφερειακό Ταμείο και το Κοινωνικό Ταμείο, με την προοπτική μιας καλής χρησιμοποίησης αυτών των κοινοτικών μέσων για νέες πρωτοβουλίες, ιδιαίτερα στις περιφέρειες που θίγονται από τις αναδιαρθρώσεις στον τομέα της χαλυβουργίας και των ανθρακωρυχείων

3. ζητά μία ακόμη περισσότερο δυναμική και καλύτερα προσαρμοσμένη αντιμετώπιση των κοινοτικών δανείων (ΕΚΑΧ, ΕΤΕ, ΝΚΜ) για τα προγράμματα που παρουσιάζουν καινοτομίες και που δημιουργούν θέσεις εργασίας στις περιφέρειες που θίγονται, είτε πρόκειται για άμεσα δάνεια, είτε για σφαιρικά δάνεια τα οποία προορίζονται για τις ΜΜΕ

4. ζητά, στο πλαίσιο της καταπολέμησης της ανεργίας, την ενίσχυση του κοινωνικού διαλόγου στις μεικτές επιτροπές που προβλέπονται για το σκοπό αυτό και λαμβάνοντας υπόψη τις ανησυχίες που εκφράστηκαν στο ψήφισμα της 18ης Φεβρουαρίου 1983 και όλες τις νέες κοινωνικές πλευρές των αναδιαρθρώσεων των τομέων της χαλυβουργίας και των ανθρακωρυχείων

5. ζητά από τον Πρόεδρό της να απευθύνει το παρόν ψήφισμα στην Επιτροπή των Ευρωπαϊκών Κοινοτήτων - επισυνάπτοντας το ψήφισμά της της 18ης Φεβρουαρίου 1983 - με την παράκληση να το διαβιβάσει για διανομή στους Προέδρους του Συμβουλίου των Υπουργών και του Ευρωπαϊκού Κοινοβουλίου και ιδιαίτερα στην προεδρία της Επιτροπής Κοινωνικών Υποθέσεων και Απασχόλησης.

Ανακοίνωση της Επιτροπής σύμφωνα με το άρθρο 9 παράγραφος 9 του κανονισμού (ΕΟΚ) αριθ. 3420/83 του Συμβουλίου της 14ης Νοεμβρίου 1983

(84/C 279/04)

Σύμφωνα με το άρθρο 9 παράγραφος 1 του κανονισμού (ΕΟΚ) αριθ. 3420/83 του Συμβουλίου της 14ης Νοεμβρίου 1983 για τα καθεστώτα εισαγωγής προϊόντων καταγωγής χωρών κρατικού εμπορίου που δεν έχουν ελευθερωθεί στο επίπεδο της Κοινότητας (1), η Επιτροπή έλαβε απόφαση, με ισχύ από τις 16 Οκτωβρίου 1984 για τις εξής τροποποιήσεις στο καθεστώς εισαγωγής που εφαρμόζεται στην Ιταλία έναντι της Τσεχοσλοβακίας:

- άνοιγμα, κατ’ εξαίρεση, για το 1984, ποσοστώσεων για την εισαγωγή:

ακατέργαστου μη κραματοποιημένου αργιλίου (ΚΔ 76.01 ex A) // 300 τόνοι,

ακατέργαστου κραματοποιημένου αργιλίου (ΚΔ 76.01 ex A) // 300 τόνοι.

(1) ΕΕ αριθ. L 346 της 8.12.1983, σ.6.

Ανακοινώσεις της Επιτροπής βάσει του άρθρου 115 της συνθήκης ΕΟΚ

(84/C 279/05)

Η Επιτροπή, με απόφαση της 16ης Οκτωβρίου 1984, εξουσιοδότησε την Ιταλική Δημοκρατία να αποκλείσει της κοινοτικής μεταχειρίσεως ρουλεμάν, παντός τύπου, της κλάσεως 84.62 του Κοινού Δασμολογίου, καταγωγής Ιαπωνίας, που τίθενται σε ελεύθερη κυκλοφορία στα άλλα κράτη μέλη.

Η απόφαση ισχύει από τις 7 Οκτωβρίου ως τις 31 Δεκεμβρίου 1984.

Η Επιτροπή, με απόφαση της 16ης Οκτωβρίου 1984, εξουσιοδότησε την Ιρλανδία να αποκλείσει της κοινοτικής μεταχειρίσεως chemisiers, blouses-chemisiers και μπλούζες, πλεκτές, των διακρίσεων ex 60.05 A II και ex 61.02 B II του Κοινού Δασμολογίου (κατηγορία 7), καταγωγής Φιλιππίνων, που τίθενται σε ελεύθερη κυκλοφορία στα άλλα κράτη μέλη.

Η απόφαση ισχύει από τις 4 Οκτωβρίου ως τις 31 Δεκεμβρίου 1984.

Η Επιτροπή, με απόφαση της 16ης Οκτωβρίου 1984, εξουσιοδότησε την Ιρλανδία να αποκλείσει της κοινοτικής μεταχειρίσεως εξωτερικά ενδύματα διά άνδρας και παιδία, της διακρίσεως 01.01 Β του Κοινού Δασμολογίου (κατηγορία 16), καταγωγής Χονγκ Κονγκ, που τίθενται σε ελεύθερη κυκλοφορία στα άλλα κράτη μέλη.

Η απόφαση ισχύει μετά την ημερομηνία της παρούσας απόφασης ως τις 31 Δεκεμβρίου 1984.